Fjorden er lavvandet med en gennemsnitsdybde på blot 60 cm. Norsminde Fjord blev [[vildtreservat]] allerede i [[1942]], og har stor betydning som [[Rasteplads (fugle)|rasteplads]] for fugle i [[fugletræk|træktiden]] og som vinterkvarter. Der er i træktiden 8.000-10.000 rastende fugle i området, hovedsagelig [[andefugle|ande]]- og [[vadefugl]]e. Hele fjorden og store dele af de tilstødende landarealer er beskyttet som [[Natura 2000]]-[[Natura 2000-område nr. 59 Kysing Fjord|område nr. 59 Kysing Fjord]] og er [[fuglebeskyttelsesområde]].<ref>[http://naturstyrelsen.dk/media/189287/59_n2000plan_2016-21.pdf Naturplanen 2016-2021] på naturstyrelsen.dk</ref> Fjorden får det meste af sit vand fra [[Odder Å]], der afvander området omkring [[Odder (by)|Odder]]. Der er forbud mod at drive jagt på fjorden, ligesom der er forbud mod sejlads med motorbåde.<ref>[https://www.retsinformation.dk/eli/retsinfo/1982/14001 Bekendtgørelse om Norsminde Fjord Vildtreservat] BEK nr 14001 af 28/01/1982 retsinformation.dk hentet 9. juni 2021</ref>
Naturbeskyttelse